વિપુલભાઇ ભારત ઉપરાંત અમેરિકા, લંડન, સ્વિત્ઝર્લેન્ડ, સીંગાપુર, સહિત 13 દેશોમાં પણ પોતાની સંગીત કલા પ્રદર્શિત કરી ચૂક્યા છે. આ ઉપરાંત વિપુલભાઇની તેમણે સ્ટાર પ્લસ જેવી અનેક ચેનલોની સિરીયલમાં બાંસુરીવાદન કર્યું છે. ભાગવત કથાકાર રમેશભાઈ ઓઝાની કથા જ્યાં હોય ત્યાં વિપુલભાઇનું બાંસુરીવાદન હોય જ. તેમને આંતરાષ્ટ્રીય યુવક મહોત્સવ 2005માં શાસ્ત્રીય સંગીત વાદનમાં પ્રથમ ક્રમાંક મળતાં સન્માનિત પણ કરાયા હતા. હાલ તેઓ વાવરડા પ્રાથમિક શાળામાં સંગીત શિક્ષક તરીકે છોકરા-છોકરીઓને સંગીતની વિધિવત તાલીમ આપે છે. 60થી વધુ વિદ્યાર્થીઓને તેમણે ગાયન, હાર્મોનિયમ, બાંસુરી, તબલાં, વાયોલિન, વગેરેની વિધિવત તાલીમ આપી છે. આથી આ શાળાનાં 100 વિદ્યાર્થીઓ બાંસુરી વગાડતા થયા છે.